Държавен вестник, бр. 88, 2022 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  88
Подписана в гр. София на 19 октомври 
2022 г., съответстваща на 27 мехр 1401 г. по 
мюсюлманския слънчев календар, в два ори­
гинални екземпляра, всеки един на български, 
персийски и английски език, в 6 раздела и 
57 члена, като всички текстове имат еднаква 
сила. В случай на различия в тълкуването 
меродавен е текстът на английски език.
За правителството 
на Република
България:
Велислава Петрова,
заместник-министър 
на външните работи
За правителството на Ис­
лямска република Иран:
Сейед Мохаммад
Джавад Расули,
извънреден и пълномо­
щен посланик на
Ислямска република 
Иран в Република
България
6849
МИНИСТЕРСТВО
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
НАРЕДБА № РД-02-20-2
от 24 октомври 2022 г.
за организиране на движението по пътищата, 
отворени за обществено ползване
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Тази наредба урежда реда и ус­
ловията за организиране на движението по 
пътищата, отворени за обществено ползване.
(2) С наредбата се определят:
1. целите на организацията на движението 
по пътищата, отворени за обществено полз­
ване, средствата и принципите за тяхното 
постигане;
2. йерархичната последователност при 
планиране и проектиране на организацията 
на движението;
3. редът и условията за изготвяне, одобря­
ване, съгласуване и прилагане на генералните 
планове за организация на движението и 
проектите за организация и безопасност на 
движението в населените места и извън насе­
лените места от органите по реда на Закона за 
устройство на територията (ЗУТ) и органите 
на Министерството на вътрешните работи 
(МВР) съгласно определените им компетенции;
4. критериите, които се прилагат при акту­
ализация на плановете и проектите, изготвени 
в съответствие с правилата по т. 3.
Чл. 2. Не са обект на наредбата:
1. планирането и проектирането на ко­
муникационно-транспортната система на 
урбанизираните територии;
2. сигнализирането на пътищата при вре­
менна организация и безопасност на движе­
нието;
3. контролът по спазването на създадената 
организация на движение.
Чл. 3. Основните цели на организацията 
на движението са свързани с осигуряване и 
гарантиране на:
1. максимална безопасност и сигурност на 
всички участници в движението при тяхното 
придвижване във и извън населените места;
2. устойчивост на пътната безопасност;
3. оптимални възможности за развитие на 
различните видове придвижване във и извън 
населените места при осигуряване на следния 
приоритет:
а) пешеходно движение;
б) обществен транспорт;
в) велосипедно движение, както и движе­
ние на индивидуални електрически превозни 
средства;
г) движение на леки автомобили;
д) движение на товарни автомобили;
е) транзитно движение на автомобили;
4. условия за опазване на общественото здра­
ве чрез намаляване на шумово натоварване, 
вибрации и вредни емисии чрез подобряване 
на устойчивата мобилност;
5. безопасни, бързи, удобни и икономични 
транспортни връзки;
6. оптимална пропускателна способност 
на пътищата, улиците или отделни участъци 
от тях;
7. пълна, ясна и неподвеждаща информация 
за участниците в движението по отношение 
на пътнотранспортната обстановка.
Чл. 4. Целите на организацията на дви­
жението по пътища, отворени за обществено 
ползване, се изпълняват посредством:
1. оценка на съществуващата пропускателна 
способност на пътищата или отделни участъци 
от тях и изследване на възможността за опти­
мизирането є чрез методите на организиране 
на движението;
2. ефективно организиране на движението 
по пътищата и осигуряване на безопасност­
та на пътната инфраструктура, основано на 
националните и европейските изисквания за 
устойчива, зелена и мобилна среда, както и 
съблюдаване принципите на „безопасната 
система“;
3. извеждане на транзитното автомобилно 
движение извън населените места;
4. спазване на принципите за интермо­
далност между отделните видове транспорт;
5. осигуряване на оптимални и безопасни 
условия за паркиране във и извън населените 
места;
6. регламентиране на транспортния (пе­
шеходен, велосипеден, автомобилен и др.) 
достъп до обектите;